paragraph_text: Spada u trajne zeleni. Listovi su prizemni, kopljasti i izduženi te tvore rozetu, a cvjetovi skupljeni u grozdovima ili gronjama. Listovi izbijaju iz lukovica prije cvjetnog stabla. Lukovice su najčešće bijele, okruglaste, jajaste ili spljoštene. Biljke su visoke od 20 do 85 cm, ovisno o vrsti. Cvati cvjetova grupirani su grozdasto ili štitasto, ovisno o vrsti. Cvjetovi su promjera od 2 do 5 cm. Boja im je bijela, žućkasta sa zelenim ili žućkasta s crnim središnjim dijelom. Plod je čahurast, a sjemenke crne, okruglate i spljoštene. Biljka se razmnožava mladim lukovicama koje se stvore oko matične lukovice i sjemenkama.